**Pályázati kiírás**

**Hírös Sport Nonprofit Kft (6000 Kecskemét, Olimpia utca 1/A.)**

**nyilvános, több fordulós pályázatot ír ki a**

**üzemeltetésében álló Kecskeméti Fürdő (6000 Kecskemét Csabay Géza krt.5.) épületének I. emeleti részén elhelyezkedő a pályázati kiírásban részletesen ismertetett „Kecskeméti Fürdő Fitnessterem” 5 év határozott idejű bérlete tárgyában.**

Ajánlat az ingatlanrész bérletére nyújtható be. Az üzemeltető a létesítményt 2022. február 01. napjától 2027. január 31. napjáig adja.

Többfordulós pályázat esetén az első fordulóban érvényes írásbeli ajánlatot benyújtó pályázókat tárgyalásra kell meghívni a második, és szükség szerint a tárgyalások eredményétől függően versenyben maradtakat a további fordulókra. A pályázók a tárgyalások során ajánlatukat csak a pályázat kiíró számára kedvezőbb feltételekkel módosíthatják, és a pályázat elbírálására a tárgyalások befejezésével kerül sor.

A pályázó ellenszolgáltatásra vonatkozó ajánlatát az általa készíttetett forgalmi értékbecslésre, vagy más objektív szempontok szerint összeállított, visszaellenőrizhető értékadatokra épülő költség-haszon elemzésre is alapozhatja, melyet üzemeltető felülvizsgáltat.

Pályázatot nyújthat be **természetes személy** **és a nemzeti vagyonról szóló 2011. évi CXCVI. törvény** **(a továbbiakban: Nvtv.)** **3. § (1) bekezdés 1. pontja szerinti átlátható szervezet** (a továbbiakban együtt: pályázó).

Az ingatlan a Hírös Sport Nonprofit Kft-vel (Sándor Béla 06-20/4014148, sandor.bela@kecskemetifurdo.hu) előzetesen egyeztett időpontban tekinthető meg.

**A terem az alábbi műszaki adottságokkal kerül bérbeadásra:**

**A Fitnessterem gépek és eszközök nélkül kerül bérbeadásra**.

Összterület 259m2 melyből:

* 51m2 fitness recepció, 1db vezetékes internet hozzáférési lehetőséggel
* 16,2m2 edzőterem
* 40,8m2 kiszolgálóhelyiségek: raktár, női/ férfi öltözők, zuhanyzók, mosdók

A felmerülő közüzemi díjakat:

* villany, hideg/melegvíz- és csatornadíj mérőórák alapján a bérbeadó havonta, közvetített szolgáltatásként tovább számlázza a bérlő felé,
* a terem fűtés, hűtés díjának tovább számlázása légköbméter alapján történik,
* bérlő üzleti tevékenységből származó kommunális hulladékát, a Fürdő hulladéktárolójából bérbeadó elszállíttatja.

**Az ajánlat benyújtásának helye, ideje, módja:**

Az ajánlatok benyújtásának helye:

Hírös Sport Nonprofit Kft. (6000 Kecskemét, Olimpia utca 1/A.), személyesen az ügyvezetői titkárságon.

Az ajánlatok benyújtásának ideje:

Az ajánlatokat személyesen legkésőbb **2021. december 27. napján 12 óráig** kell benyújtani.

Az ajánlatok benyújtásának módja:

Az ajánlatokat érvényesen benyújtani személyesen, zárt borítékban **„Kecskeméti Fürdő Fitnessterem bérbevétele” jeligével** lehet. A borítékon fel kell tüntetni az ajánlattevő nevét, címét, valamint „Nem bontható fel az ajánlattételi határidő lejárta előtt!”

A kiíró a hiánypótlásra lehetőséget biztosít.

Az ajánlatokat 1 eredeti és 2 másolati és egy elektronikus példányban kell benyújtani. Az ajánlat eredeti példányát olyan módon kell összefűzni, hogy ahhoz iratot sérülésmentesen hozzá ne lehessen csatolni, vagy abból eltávolítani.

Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

A nyertes pályázóval az ajánlati kötöttség időtartamán belül a Hírös Sport Nonprofit Kft. bérleti szerződést köt.

Az ajánlati kötöttség minimális időtartama: az ajánlatok bontását követő 45 nap.

**Az ajánlatnak tartalmaznia kell:**

* **A pályázó szerződéskötéshez szükséges azonosító adatait:**

1. **természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,**
2. **átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,**
3. **jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy annak hitelesített másolatát.**

* **Átlátható szervezet esetén cégszerűen aláírt okiratba foglalt nyilatkozatot az Nvtv. 3. § (2) bekezdése szerint az (1) bekezdés 1. pont *b)* és *c)* alpontjában foglalt feltételeknek való megfelelésről.**
* **A pályázó ellenszolgáltatásra vonatkozó árajánlatát.**
* **A pályázó nyilatkozatát arra vonatkozóan, hogy az ajánlattételi határidőt követő 45. napig ajánlati kötöttséget vállal.**
* **A pályázó nyilatkozatát arról, hogy a pályázati feltételeket elfogadja.**
* **A pályázó nyilatkozatát arról, hogy a személyes adatai kezeléséhez a pályázat elbíráláshoz szükséges mértékben hozzájárul.**
* **A pályázó nyilatkozatát az ingatlan hasznosítására vonatkozóan.**

Az ajánlatokkal szemben támasztott további tartalmi követelmények:

A jelen pályázati felhívás alapján benyújtott ajánlatoknak különösen az alábbiakat kell tartalmaznia:

* a Fitnessterem havi bérleti díja mértékének meghatározása,
* a terem üzemeltetésének és működtetésének részletes bemutatása,
* a 5 (azaz öt) éves bérleti időszakon belül tervezett és az ajánlattevő költségére és kockázatára kivitelezendő beruházások, fejlesztések részletes bemutatása éves bontásban,
* az ajánlattevő korábbi, hasonló sportcélú létesítményekben folytatott tevékenységének, és/vagy sportszakmai tapasztalatának bemutatása,
* egyéb, az ajánlattevő által fontosnak ítélt körülmények, elképzelések és tervek bemutatása.

**A pályázat eredménytelenné nyilvánítása:**

A kiíró fenntartja a jogot a pályázat indokolás nélküli eredménytelenné nyilvánítására.

**Az ajánlatok felbontásának helye, ideje, módja**

Az ajánlatok felbontásának helye:

Hírös Sport Nonprofit Kft (6000 Kecskemét, Olimpia utca 1/A.), személyesen az ügyvezetői titkárságon

Az ajánlatok felbontásának ideje:

A pályázatok bontására **2021. december 27. napján 12 óra 10 perckor** kerül sor.

**A pályázat és az ajánlatok elbírálása:**

Az elbírálás ideje:

A pályázat és az egyes ajánlatok elbírálására az ajánlati kötöttség időtartamán belül kerül sor.

Az elbírálásra jogosult:

A pályázat eredményességéről, vagy eredménytelenségéről, a benyújtott ajánlatok érvényességéről, az ajánlatok sorrendjéről, elbírálásáról az ajánlatkérő dönt.

A pályázat kiíró a benyújtott ajánlatokat az összességében legelőnyösebb ajánlat szempontja szerint értékeli a szolgáltatás és ellenszolgáltatás értékarányosságára tekintettel.

**Az eredményhirdetés módja:**

A pályázókat a döntést követően írásban értesítjük az elbírálás eredményéről.

**A bérleti szerződés megkötésének helye és időpontja:**

A szerződéskötés helye:

Hírös Sport Nonprofit Kft. (6000 Kecskemét, Olimpia utca 1/A.), személyesen az ügyvezetői titkárságon.

A szerződéskötés időpontja:

A nyertes pályázót az elbírálásról szóló levélben tájékoztatjuk a szerződéskötés időpontjáról.